O **Instituto Brasileiro de Geografia e Estatística** (**IBGE**) é un organismo público da administración federal brasileira creado en 1934 e instalado en 1936 co nome de *Instituto Nacional de Estatística*. O seu fundador e grande incentivador foi o estatístico Mário Augusto Teixeira de Freitas. O nome actual data de 1938. A sede do IBGE está localizada na cidade de Río de Xaneiro.

O IBGE ten atribucións ligadas ás xeociencias e estatísticas sociais, demografía e economía, o que inclúe realizar censos e organizar as información obtidas neses censos, para suprir órganos das esferas gobernamentais federal, estatal e municipal, e para outras institucóns e o público en xeral.

A lexislación vixente, de acordo co Decreto Federal nº 73 177 do 20 de novembro de 1973 e a Lei nº 5 534 do 14 de novembro de 1968, modificada pola Lei nº 5 878 do 11 de maio de 1978, dispón sobre a obrigatoriedade e sixilo das informacións recadadas polo IBGE, as cales destináranse, exclusivamente, a fins estatísticos e non poderán ser obxecto de certeza e nin terán eficacia xurídica como medio de proba. 

O IBGE é unha entidade da administración pública federal, constituída na forma de fundación pública polo Decreto-lei nº 161, do 13 de febreiro de 1967, vinculada ao ministerio de Economía.

Historia
--------

### Antecedentes

Anteriormente ao IBGE, foi instituída en 1871 a *Diretoria Geral de Estatística* (DGE), subordinada ao Ministerio de Negocios do Imperio Brasileiro, e que realizou o primeiro censo o ano seguinte. A DGE pasou tamén a catalogar rexistros de nacemento, matrimonio e óbito cando se implantou a República, realizando tres censos máis, en 1890, 1900 e 1920. Un ano despois da Revolución de 1930, a DGE foi disolto.

### Fundación

A data oficial de creación do IBGE é o 29 de maio de 1936, cando foi regulamentado o Instituto Nacional de Estatística (INE), aínda que o Decreto n. 24 609, que o instituíu, data do 6 de xullo de 1934. O INE foi fundado por un conxunto de estudosos liderado por Mário Augusto Teixeira de Freitas, quen vían a necesidade de organizar os datos estatísticos nun organismo centralizado. Polo Decreto n. 1 527 (1937), foi creado temén o *Conselho Brasileiro de Geografia* (CBG).

O IBGE, no seu formato actual, foi creado mediante o Decreto-Lei n. 218 do 26 de xaneiro de 1938, resultante da integración das competencias do INE e do CBG nun único órgano.

Sede do *Centro de Documentação e Disseminação de Informação* (CDDI) do IBGE, no barrio do Maracanã. Ao fondo, a sede da Golden Cross. Á dereita, unha sucursal da Petrobras.
Un Toyota Bandeirante, utilizado polo IBGE na axencia de Sinop, en Mato Grosso.
Agencia do IBGE en Campo Maior, no Piauí.

Publicacións
------------

Ao longo dos anos a institución ten publicado obras cuxa liña editorial ten a ver coas competencias do órgano, de entre as publicacións, atópase a *Enciclopédia dos Municípios Brasileiros* inicialmente publicada en 1957.

Notas
-----

1. ↑  
"IBGE :: Instituto Brasileiro de Geografia e Estatística". Consultado o 22 de decembro de 2014.
2. ↑  Decreto nº 73.177 de 20 de novembro de 1973
3. ↑  Lei nº 5.534 de 14 de novembro de 1968
4. ↑  Lei nº 5.878 de 11 de maio de 1978
5. ↑  "Decreto-Lei 161". Consultado o 28 de outubro de 2021.
6. ↑  estatico.concursosnobrasil.com.br - pdf
7. ↑  Memória IBGE - Linha do tempo resumida; *A Criação do IBGE no Contexto da Centralização Política do Estado Novo*, 1993, Eli Alves Penha; *IBGE: um retrato histórico*, 1992, Jayci de Mattos Madeira Gonçalves

Véxase tamén
------------

### Ligazóns externas

* Páxina oficial
* Memória IBGE
* Galeria de Presidentes - Memória IBGE
* Todas as Indagacións e Estudos | IBGE

|  |  |
| --- | --- |
| Control de autoridades | 
* Wd: Q268072
* WorldCat
* VIAF: 140314800
* BAV: ADV10294804
* BNE: XX119219
* BNF: 11883267w
* GND: 1026669-0
* GRID: grid.457035.0
* ISNI: 0000 0001 2292 1968
* LCCN: n80085337
* MAG: 1298354342
* NKC: xx0250829
* NLA: 35225277
* PTBNP: 3284
* SUDOC: 026620065

 |